ເພີ່ມທະວີການຮ່ວມມືດ້ານວັດທະນະທຳ,ການທ່ອງທ່ຽວລະຫວ່າງຫວຽດນາມ-ໄທ
ທ່ານຮອງນາຍົກລັດຖະມົນຕີ ຫວູດຶກດາມ ແລະ
ທ່ານ ທານະສັກ ປະຕິມາປະກອນ ຮອງນາຍົກລັດຖະມົນຕີ ໄທ
ຕອນບ່າຍວັນທີ 28/07 ຢູ່ຮ່າໂນ້ຍ ທີ່ການຕ້ອນຮັບທ່ານ ທານະສັກ ປະຕິມາປະກອນ ຮອງນາຍົກລັດຖະມົນຕີ ໄທ ພວມຢູ່ຢ້ຽມຢາມ ຫວຽດນາມ, ທ່ານຮອງນາຍົກລັດຖະມົນຕີ ຫວູດຶກດາມ ສະແດງຄວາມພາກພູມໃຈເມື່ອເຫັນວ່າການພົວພັນຮ່ວມມືລະຫວ່າງ ຫວຽດນາມ ແລະ ໄທ ນັບມື້ນັບພັດທະນາ, ພິເສດແມ່ນ ນັບແຕ່ເມື່ອປີ 2013 ຫວຽດນາມ ແລະ ໄທ ຍົກການພົວພັນກາຍເປັນຄູ່ຮ່ວມມືຍຸດທະສາດ. ການຮ່ວມມື ຫວຽດນາມ - ໄທ ໃນບັນດາຂົງເຂດດ້ານການເມືອງ, ການດຳເນີນທຸລະກິດ, ວັດທະນະທຳ, ສັງຄົມນັບມື້ນັບໄດ້ຮັບການປັບປຸງ ແລະ ເພີ່ມທະວີ.
ສ່ວນທ່ານຮອງນາຍົກລັດຖະມົນຕີ ໄທ ທານະສັກ ປະຕິມາປະກອນ ປາດຖະໜາວ່າ: 2 ຝ່າຍເພີ່ມທະວີການແລກປ່ຽນຂໍ້ມູນຂ່າວສານກ່ຽວກັບບັນດາເຫດການວັດທະນະທຳ, ສິລະປະແຫ່ງຊາດໃນພາກພື້ນ ແລະ ສາກົນ; ເພີ່ມທະວີການຮ່ວມມືໃນບັນດາຂົງເຂດຄື: ອະນຸລັກຮັກສາ, ຫໍພິພິທະພັນ, ມໍລະດົກວັດທະນະທຳ, ຊຸກຍູ້ການພົວພັນແລກປ່ຽນລະຫວ່າງບັນດາອົງການທີ່ເຄື່ອນໄຫວໃນຂົງເຂດຕ່າງໆນີ້. ກ່ຽວກັບການສົ່ງເສີມໂຄສະນາ, 2 ຝ່າຍເພີ່ມທະວີການໜູນຊ່ວຍກັນໃນການຈັດຕັ້ງ ແລະ ເຂົ້າຮ່ວມບັນດາງານຕະຫລາດນັດການທ່ອງທ່ຽວ.
(ແຫຼ່ງຄັດຈາກ VOV)